
Van-e realitása egy magyar központú Közép-Kelet Európai Jégkorong Ligának?

Dolgozatom során a magyar jégkorong fejlesztésének egyik lehetséges módját, egy magyar bázisú és szervezésű Kelet-Közép Európai jégkorongliga megteremtésének lehetőségeit vizsgálom.
 
Az első fejezetben, az elméleti háttér megfogalmazása során leírom, hogy a sportnak, mint terméknek mik a sajátosságai, majd pedig a jégkorong helyzetét vizsgálom lokális és globális szinten egyaránt.
 
A második részben a közös liga megteremtésével kapcsolatban szükséges lépéseket mutatom be. Ennek során lehetséges partnereket keresek. A dolgozat írása során az akkor még létező Slohokej Liga volt a vizsgálatom fő tárgya, a helyzet azonban mára megváltozott, ennek megfelelően azóta új irányokat is kerestem. Sportszakmai, illetve gazdasági érveket is felsorakoztattam a közös liga mellett, valamint számba vettem a lehetséges veszélyeket, kockázatokat is. Ezek után lehetséges szponzorokat kerestem. Véleményem szerint a két megnevezett vállalat számára megalapozott és logikus lépés lenne a közös liga támogatása.
 
Az utolsó fejezet során a szervezési kérdésekkel foglalkozom. Először meghatározom, hogy miért fontos a főszervező kiléte, és miért jelentős a szerepe. Meghatározom a liga szervezeti struktúráját, majd egy lehetséges lebonyolítási módot is meghatározok.
 
Mivel a dolgozatban leírtak egy része mára aktualitását vesztette, az addig eltelt időt is további kutatásokra használtam fel, és újabb lehetséges alternatívákat vizsgáltam meg.



